《效晋乐志拂舞歌淮南王二篇 其一》
宋代·邓林

东昏侯，自言安，仙华玉寿浮云端。绣窗锦幔飘蜚仙，丹青美女侍七贤。

侍七贤，奏笙歌，笙歌逸响哀怨多。苑中花木费绮罗，我欲踰城城有围，愿作双黄鹤，栖瑶池。

栖瑶池，辟尘垢，至尊屠肉，潘妃酤酒。石头江上龙驹走，三月春风吊杨柳。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。